CELEX: C2004/217/14
Language: hu
Date: 2004-08-28 00:00:00
Title: A Biróság ítélete (negyedik tanács) 2004. július 8. a C-292/03. sz. Európai Közösségek Bizottsága kontra Finn Köztársaság ügyben (Tagállami mulasztás – Környezet – Elhasználódott járművek – 2000/53/EK irányelv)

28.8.2004   
            
            
               HU
            
            
               Az Európai Unió Hivatalos Lapja
            
            
               C 217/8
            
         
      A BIRÓSÁG ÍTÉLETE
   
   (negyedik tanács)
   2004. július 8.
   a C-292/03. sz. Európai Közösségek Bizottsága kontra Finn Köztársaság ügyben (1)
   
   (Tagállami mulasztás - Környezet - Elhasználódott járművek - 2000/53/EK irányelv)
   (2004/C 217/14)
   Az eljárás nyelve: finn
   A C-292/03. sz. Európai Közösségek Bizottsága (meghatalmazottak: M. Konstantinidis és P. Aalto), kontra Finn Köztársaság (meghatalmazott: A. Guimaraes-Purokoski) ügyben, annak megállapítása tárgyában, hogy mivel nem fogadta el azokat a törvényi, rendeleti és közigazgatási rendelkezéseket, amelyek ahhoz szükségesek, hogy eleget tegyen az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvnek (HL L 269., 34. o.), vagy legalábbis a Bizottsággal ezeket a rendelkezéseket nem közölte, a Finn Köztársaság elmulasztotta az említett irányelv alapján fennálló kötelezettségei teljesítését, a Bíróság (negyedik tanács), tagjai: J. N. Cunha Rodrigues, a tanács elnöke, F. Macken (előadó) és K. Lenaerts, bírák, főtanácsnok: M. Poiares Maduro, hivatalvezető: R. Grass 2004. július 8-án meghozta ítéletét, amelynek rendelkező része a következő:
   
               1)
            
            
               Mivel nem fogadta el azokat a törvényi, rendeleti és közigazgatási rendelkezéseket, amelyek ahhoz szükségesek, hogy eleget tegyen az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvnek, a Finn Köztársaság elmulasztotta az említett irányelv alapján fennálló kötelezettségei teljesítését.
            
         
               2)
            
            
               A Finn Köztársaságot kötelezi a költségek viselésére.
            
         
      (1)  HL C 213., 2003.09.06.